DANIELLE DE ST JORRE I GANNY ONORE POUR SON TRAVAY ANVER LEMANSIPASYON LALANG KREOL | Montray Kréyol
Visites :112,101,589
Aujourd'hui :22,658
Cette semaine :208,649
http://nation.sc/
Jeudi, 7 Janvier, 2016 - 21:32
Defen Danielle Jorre de St Jorre, en madanm ki ti enstrimantal dan devlopman Kreol Seselwa e ki ti Minis Zafer Etranzer, Planifikasyon ek Lanvironnman depi 1993 ziska son lanmor le 28 Fevriye 1997, in ganny onore. Pour koensid avek Lazournen Enternasyonal Kreol yer stati Madanm de St Jorre ti ganny devwale kot Lenstiti Kreol, Au Cap.
Minis St Ange ti osi fer referans avek lansman Labib an Kreol Seselwa Mardi e ti dekri sa levennman konman en keksoz remarkab ki reprezant kote nou ete konmela dan lemansipasyon nou kreolite ek nou lalang Kreol.
Direktris Lenstiti Kreol, Penda Choppy, ti dir menm Lensititi Kreol i en linisyativ Madanm de St Jorre e devwalman sa skilptir i reprezant en senbol larevolisyon kiltirel Seselwa.
Sineas Gerard Le Chene, en zanmi kontanporen Madanm de St Jorre, ti retras enpe parkour sa madanm ki in dekri konman en personaz remarkab.
I ti koz lo zot bann voyaz, espesyalman zot lepok Kebek, Kanada, e fer fas avek bann sitiasyon lepok Prezidan Sekou Toure an Gine; Jacques Chirac an Frans e lezot ankor.
Ti osi annan enn pti legzibisyon lo bann lakonplisman mazer Madanm de St Jorre. Seremoni ti ganny animen par akter ek santez tradisyonnel Aisyen Yannick Duteilly ki ti sant en sanson folklorik L’Amour et les Courages des Femmes.